Alain Soral

Alain Soral, de son nom complèt Alain Bonnet de Soral, es un assagista, jornalista e realizator francés (detèn tanben la nacionalitat soïssa) que naissèt lo 2 d'octòbre de 1958 as Aix-les-Bains e que si presenta coma un "intellectuau francés dissident".

Militant dau Partit Comunista dins leis ans 1990, venguèt en novembre de 2007 un sòci dau comitat centrau dau Frònt Nacionau, cargat especialament deis afaires sociaus e dau problèma dei banlègas, fins a sa partença d'aqueu partit lo 1er de febrier de 2009. Presida despuei 2007 Egalitat e Reconciliacion, associacion "nacionalista de senèstra" qu'es son fondator, e exprimèt seis idèias toei lei doas setmanas coma cronicor au jornau Flash de qué si retirèt despuei après un problèma que portava sus l'evolucion dau jornau.

Si prensentèt ais eleccions europèas de 2009 en Illa de França en cinquena posicion sus la "lista antisionista menada per Dieudonné.

Maridat, viu a Baiona e es instructor de bòxa anglesa (obtenguèt lo diplòma en junh de 2004). Es lo fraire de l'actritz Agnès Soral.

Categoria:Escrivan francés
Categoria:Extrèma drecha francesa
Categoria:Jornalista francés
Categoria:Realizator francés
Categoria:Naissença a Aix-les-Bains
Categoria:Naissença en 1958